##### MISA CON NENOS

##### 21 de outubro de 2018


##### Ordinario 29º-B

Evanxeo de **Marcos,**  ***Marcos 10, 35-45:***

*“O Fillo do home veu a dar*

*a súa vida en rescate por todos”.*

**Mensaxe: A Igrexa non é pódium para vencer senón escaleira para rescatar e servir.**

****

1. **ACOLLIDA**

Amigos y amigas:

Reunímonos neste domingo 29 do tempo ordinario. Hoxe a Igrexa celebra o domingo do Domund, o día dos misioneiros que teñen no mundo a tarefa de dedicar a súa vida a dar a coñecer a Xesús, sendo testemuñas del ata as últimas consecuencias e facendo un mundo de irmáns. Eles son luz, servizo e bendición para todos. O lema do Domund invítanos a ser tamén nós misioneiros **cambiando o mundo**, tamén aquí entre os nosos. (Saímos co cartel do Domund 2018 “Cambia o mundo”).

**(SAÚDO do sacerdote):** No nome...

*-Xesús, que nos quere moito e que deu a vida por todos, sexa convosco.*

1. **PERDÓN**

*(S*acerdote): *Deus quere que todos o coñezan e se salven. Poñamos nel nosa esperanza:  
  
-* (Posible… pai-nai)Fillo de Deus, que te compadeces de todos. *Señor, ten piedade de nós.  
  
-* (Posible … neno/a)Salvador do mundo, que viñeches servir e dar a túa vida en rescate por todos*. Cristo, ten piedade de nós.  
  
-* (Posible … catequista) Señor resucitado, que iluminas os pobos. *Señor, ten piedade de nós.*

**3.PALABRA DE DEUS**

**MONICIÓN ÁS LECTURAS**

As lecturas deste domingo fálannos de que a vida hai que entendela como entrega polos demais e non como cerrazón a nós mesmos. Isaías dinos que o Servo de Iavé, ou sexa Xesús, deu a súa vida polos demais aínda sen ter culpa. O mesmo dinos a carta aos Hebreos falando do sacerdocio de Cristo. Xesús, no evanxeo, di de si mesmo que entende a vida como servizo, como entrega aos demais.[](https://www.google.es/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwiDt4qSqIPeAhXF34UKHb4oAsIQjRx6BAgBEAU&url=http://algecirasnoticias.com/opinion-el-que-quiera-llegar-a-ser-grande-entre-vosotros-sera-vuestro-servidor-por-angel-corbalan/&psig=AOvVaw3ixzwlSkIHrOhmGb2gqJZr&ust=1539516469754296)

**LECTURAS**

**ISAÍAS 53, 10-11:** *Ao entregar a súa vida como expiación, verá a súa descendencia, prolongará os seus anos.*

O Señor quixo esmagalo co sufrimento, e entregar a súa vida como expiación: verá a súa descendencia, prolongará os seus anos, o que o Señor quere prosperará pola súa man. Polos traballos da súa alma verá a luz, o xusto saciarase de coñecemento. O meu servo xustificará a moitos, porque cargou cos crimes deles. *Palabra do Señor.*

**SALMO32R/. Que a túa misericordia, Señor, veña sobre nós, como o esperamos de ti.**

**HEBREOS 4,14-16:** *Acheguémonos con seguridade ao trono da graza.*

**MARCOS 10, 35-45 *(forma longa):*** *O Fillo do home veu a dar a súa vida en rescate por moitos.*

**Narrador:** Naquel tempo, achegáronse a Xesús os fillos de Zebedeo, Santiago e Juan, e dixéronlle:

**Santiago:** *-«Mestre, queremos que nos fagas o que che imos pedir».*

**Narrador:** Preguntoulles:

**Xesús:** *-«Que queredes que faga por vós?».*

**Narrador:** Contestaron:

**Xoán:** *-«Concédenos sentarnos na túa gloria un á túa dereita e outro á túa esquerda».*

**Narrador:** Xesús replicou:

**Xesús:** *-«Non sabedes o que pedides, podedes beber o cáliz que eu hei de beber, ou bautizarvos co bautismo con que eu me vou bautizar?».*

**Narrador:** Contestaron:

**Xoán:** *«Podemos».*

**Narrador:** Xesús díxolles:

**Xesús:** *-«O cáliz que eu vou beber beberédelo, e seredes bautizados co bautismo con que eu me vou bautizar, pero o sentar á miña dereita ou á miña esquerda non me toca a min concedelo, senón que é para quen está reservado».*

**Narrador:** Os outros dez, ao oír aquilo, indignáronse contra Santiago e Xoán. Xesús, chamándoos, díxolles:

**Xesús:** *-«Sabedes que os que son recoñecidos como xefes dos pobos os tiranizan, e que os grandes os oprimen. Non será así entre vós: o que queira ser grande entre vós, que sexa o voso servidor; e o que queira ser primeiro, sexa escravo de todos. Porque o Fillo do home non veu a que o sirvan, senón servir e dar a súa vida en rescate por todos».*

**Palabra do Señor.**

***(Narrador- Santiago*** *–* ***Xesús - Xoán)***

1. **ORACIÓN DA COMUNIDADE**

(Sacerdote) Neste día do Domund, oramos xuntos ao Pai, para que a Boa Nova de Xesús alcance a todos os recunchos da terra. Dicimos:   
  
-**Axúdanos a cambiar o mundo.**

1.- Pola Igrexa, polos bispos e por todos os que a formamos, para que sexamos sinxelos e servidores como Xesús. Oremos.

2.- Pola nosa comunidade parroquial, para que sexa misioneira e anuncie a todos o moito que Xesús nos quere. Oremos.

3.- Polos misioneiros e misioneiras. Que sintan sempre a ledicia de Deus que os acompaña e o apoio de todos nós. Oremos.

4.- Por todos os que sofren a pobreza, a desigualdade ou a falta de recursos. Oremos.

5.- Polos que vimos a misa os domingos, para que, a exemplo de Xesús, sexamos servidores, saibamos partirnos e repartirnos entre cantos nos rodean e pasan necesidade. Oremos.

6.- Polos nenos, pais e catequistas para que entre todos e en familia anunciemos a Xesús, oremos xuntos e nos afanemos uns polos outros. Oremos.

(Sacerdote): Acompaña, oh Señor, aos teus misioneiros nas terras por evanxelizar; pon as palabras xustas nos seus beizos, fai frutífero o seu traballo. Por XCNS.

1. **PRESENTACIÓN DE OFRENDAS**

**-CARTEL DO DOMUND:**

Señor, nesta xornada do Domund, queremos presentarche as nosas mans dispostas a cambiar o mundo a mellor, empezando polo que temos ao noso redor. Recordamos hoxe a tantos misioneiros, a tantas historias de xenerosidade, eles déixano todo para servir e facer felices os demais: protéxeos e éncheos da túa forza, Señor!

**-COLECTA DO DOMUND:**

Presentámosche a colecta deste domingo, destinada á Obra Pontificia da Propagación da Fe: é a axuda fraterna e cristiá que compartimos xunto coa nosa oración para que a luz do evanxeo chegue a todas as persoas e pobos.

**-PAN E VIÑO:**

Presentámosche o pan e o viño, que se transformarán no Corpo e o Sangue do Señor, para que a comuñón con El nos encha de espírito misioneiro.

1. **SUXESTIÓNS:**



- Explicar o cartel do Domund deste ano: “Cambia o mundo”. O cubo quebracabezas son as posibilidades de transformación do mundo. As imaxes nas casiñas son un flash da realidade misioneira, dos que traballan mellorando o mundo en accións concretas e en moitos campos da vida. E as mans, nelas está o cambio, apoiándonos en Deus.   
  
-Ver en *youtube* o vídeo do Domund e comentádeo: “Unha historia de moitas historias”. Comentámolo e coñecemos a historia dalgún misioneiro da diocese. Tamén se poderían proxectar caras de misioneiros da diocese.  
  
-Poderíase dar a cada neno unha folla que poña “Quero ser o primeiro en amar e servir a todos”. Nun momento determinado os nenos asínanas e colócanas nun panel ou nun fío xunto ao altar. E un deles le: *“O importante é amar e servir, por iso dicímoslle a Xesús que queremos ser coma el, os primeiros no amor e no servizo. Este desexo entregámosllo a Xesús”.*  
-Que cada un intente aforrar algo do seu diñeiro nestes días para poñer en mans dos misioneiros para que eles cos seus proxectos poidan cambiar o mundo.

-Nas ofrendas destacar a colecta do Domund cunhas palabras.

-Ensaiade a canción “somos misioneiros” con xestos para a eucaristía: <https://www.youtube.com/watch?v=oooWJgZame0>

<https://www.youtube.com/watch?v=zl-VIoD13Kw>

Posible acción de grazas

[](http://www.google.es/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwjS0PbTzIreAhVDWywKHRUMDHMQjRx6BAgBEAU&url=http://koffi1948.blogspot.com/2016/10/todos-somos-misioneros.html&psig=AOvVaw3BhEbz7IfWjy64vu8j4iW6&ust=1539766814080559)

Oración DO MUND 2018

Señor, axúdame a cambiar para cambiar o mundo. Necesito renovar o corazón, a mirada, os meus modos de facer, para non terminar nun museo. E non é só renovar o vello: é permitir que o Espírito Santo cre algo novo.

Señor, baléirame dos meus esquemas para facer sitio ao teu Espírito e deixar que sexa El quen faga novas todas as cousas. El envíanos, acompáñanos, inspíranos; El é o autor da misión, e non quero domesticalo nin engaiolalo.

Fai que non teña medo da novidade que vén de Ti, Señor Crucificado e Resucitado. Que a miña misión sexa comunicar a túa vida, a túa misericordia, a túa santidade. Ensíname a amar coma Ti para cambiar o mundo. Amén.

Papa Francisco

**Te lo pedimos con María, reina de las Misiones. Amén.**